**Obrazloženje**

Temeljem odredbi članka 31., stavak 3. Zakona o postupanju s nezakonito izgrađenim zgradama (Narodne novine br. 86/12,143/13, 65/17 i 14/19), Općinsko vijeće je dužno posebnim Programom utvrditi namjensko korištenje trideset posto sredstava naknade za zadržavanje nezakonito izgrađene zgrade u prostoru, a koji su prihod proračuna jedinice lokalne samouprave na čijem se području nezakonito izgrađena zgrada nalazi.

Sukladno navedenom, predlaže se Općinskom vijeću Općine Čavle da usvoji Program korištenja sredstava naknade za zadržavanje nezakonito izgrađene zgrade u prostoru za 2021. godinu.

 Općinska načelnica

Temeljem članka 31. stavka 3. Zakona o postupanju s nezakonito izgrađenim zgradama (Narodne novine br. 86/12, 143/13, 65/17 i 14/19) i članka 19. Statuta Općine Čavle (Službene novine PGŽ br. 20/14, 26/14, 27/15, 12/18 i 41/18), Općinsko vijeće Općine Čavle na sjednici održanoj 17. prosinca 2020. godine, donijelo je

**PROGRAM KORIŠTENJA SREDSTAVA NAKNADE ZA ZADRŽAVANJE NEZAKONITO IZGRAĐENE ZGRADE U PROSTORU ZA 2021. GODINU**

Članak 1.

Ovim Programom utvrđuje se namjensko korištenja dijela od 30% sredstava naknade za zadržavanje nezakonito izgrađene zgrade u prostoru, a koji su prihod jedinice lokalne samouprave na čijem se području nezakonito izgrađena zgrada nalazi.

Članak 2.

Iznos dijela od 30% naknade za zadržavanje nezakonito izgrađene zgrade u prostoru koji su prihod Proračuna Općine Čavle za 2021. godinu planira se u iznosu od 40.000 kn.

Članak 3.

Planirani iznos sredstava naknade iz prethodnog članka koristiti će se za financiranje Proračunom predviđenih programa, kako slijedi:

- legalizacija nerazvrstanih cesta 40.000 kn.

Članak 4.

Ovaj Program objavit će se u Službenim novinama Općine Čavle, a stupa na snagu 1. siječnja 2021. godine.

OPĆINSKO VIJEĆE OPĆINE ČAVLE

Predsjednik Općinskog vijeća

Norbert Mavrinac

KLASA:021-05/20-01/10

URBROJ: 2170-03-20-1-3